**M/S OOCL Nevskiy** (IMO 9231834) on saksalaisen Reederei Drevin -varustamon omistukseen rekisteröity konttialus. Alus on rakennettu vuonna 2001 J.J. Sietaksen telakalla Hampurissa, Saksassa. Laivan konttikapasiteetti (TEU) on 868. Aluksen jääluokitus on 1A eli alus pystyy useimmissa jääolosuhteissa kulkemaan yksin. Alus on rekisteröity Antigua ja Barbudan lipun alle. Nykyisin Orient Overseas Container Line (OOCL) operoi aluksella.

OOCL Nevskiyn sisaralus on M/S OOCL Neva.

Käyttöhistoria
--------------

Alus ajoi karille Helsingin edustalla.
Alus tilattiin 1. tammikuuta 2000 ja köli laskettiin 21. kesäkuuta. 23. maaliskuuta 2001 alus laskettiin vesille. Myöhemmin vuonna 2001 alus valmistui ja sai nimekseen *Jan*. Myöhemmin nimi vaihtui *OOCL Nevskiyksi*. Valmistumisestaan saakka alus on käynyt Haminassa ja Kotkassa säännöllisesti.

27. helmikuuta 2008 kello 13.20 alus ajoi Uusimatalassa, Helsingin edustalla karille. Uusimatala sijaitsee pari kilometriä etelään Harmajan majakasta. Alus oli matkalla Helsingistä Kotkan kautta Venäjän Pietariin lastinaan 349 konttia, kun se lounaistuulessa päätyi väylän itäpuolelle. Muutamaa minuuttia ennen karilleajoa luotsi oli poistunut alukselta. Aluksen 12-henkinen miehistö ei joutunut onnettomuudessa vaaraan. OOCL Nevskiyssa oli 550 kuutiota raskasta polttoöljyä sekä 66,5 kuutiota dieselöljyä. Lähellä vauriokohtaa sijainneessa polttoainesäiliössä oli onnettomuushetkellä 30 kuutiota raskasta polttoöljyä. Karilleajon jälkeen Suomenlinnan merivartioaseman partiovene, öljyntorjunta-alus Hylje sekä Suomen rajavartiolaitoksen vartiolaiva Merikarhu saapuivat paikalle.

Myöhemmin samana päivänä, kun sukeltajat eivät olleet löytäneet OOCL Nevskiystä suuria vaurioita, antoi Suomen ympäristökeskus luvan aluksen irrottamiseen noin kello 19. Turkulaisen hinaajavarustamo Alfons Håkansin hinaajat saattoivat haverialuksen Helsingin Länsisatamaan. Alfons Håkansista kerrottiin, että alus oli kevyesti karilla ja irtosi siitä melko helposti. Satamaan alus pääsi omilla koneillaan noin parissa tunnissa. Öljyvuodoilta onnettomuudessa vältyttiin.

28. helmikuuta sukeltajat hitsasivat umpeen ja vesitiiviiksi aluksen pohjan halkeamia sekä kaksi kolmen sentin reikää. Reiät sijaitsivat vasemmalla puolella pohjalevyissä. Korjaukset tehtiin Helsingin Hernesaaressa. OOCL Nevskiy pääsi jatkamaan matkaansa kohti Kotkaa samana iltana. Alus telakoitiin huhtikuussa ja korjaustyöt tehtiin paremmin.

Aluksen päällikkö antoi myöhemmin meriselityksen Helsingin käräjäoikeudessa. Karilleajo on myös Onnettomuustutkintakeskuksen tutkinnassa.

Lähteet
-------

1. 1 2 3  OOCL Nevskiy (IMO: 9231834) Vesseltracker.com. Viitattu 18.10.2008. (englanniksi)
2. 1 2 3  OOCL Nevskiy xVAS. Viitattu 18.10.2008. (englanniksi)[vanhentunut linkki]
3. 1 2  M /S OOCL Nevskiy Reederei Drevin. Viitattu 1.5.2008. (englanniksi)[vanhentunut linkki]
4. 1 2  OOCL NEVSKIY containerinfo.co.ohost.de.  Arkistoitu 26.6.2008. Viitattu 18.10.2008. (englanniksi)
5. 1 2  Haverilaiva OOCL Nevskiy yritetään irrottaa karilta Harmajan luona.  *Kymen Sanomat*, 27.2.2008.  Sanoma Lehtimedia Oy. Artikkelin verkkoversio. Viitattu 28.2.2008. [vanhentunut linkki]
6. 1 2  Konttilaiva ajoi karille - pääsi vähin vaurioin satamaan.  *Ilta-Sanomat*, 27.2.2008. Artikkelin verkkoversio. Viitattu 27.2.2008. [vanhentunut linkki]
7. 1 2 3 4  Karilla käynyt konttilaiva saapui Kotkaan.  *Iltalehti*, 29.2.2008. Artikkelin verkkoversio. Viitattu 22.4.2008.
8. ↑  Harmajan edustalla vaurioitunutta rahtilaivaa korjataan  28.2.2008. Suomen ympäristökeskus. Viitattu 28.2.2008.
9. ↑  Helsingin satama: Viiden edellisen päivän liikenne. 28.2.2008
10. ↑  Jompero, Sanna: Karilleajon syynä ehkä navigointivirhe.  *Ilta-Sanomat*, 28.2.2008. Artikkelin verkkoversio. Viitattu 22.4.2008. [vanhentunut linkki]
11. ↑  Tukkimäki, Paavo: Karille ajanut Nevskiy sai lähtöluvan torstai-iltana.  *Helsingin Sanomat*, 28.2.2008. Artikkelin verkkoversio. Viitattu 22.4.2008.

Aiheesta muualla
----------------

WikiuutisetWikiuutiset
Wikiuutisissa on aiheeseen liittyvä uutinen: 
***Karille ajaneen konttialuksen kapteeni järkyttyi*** 

* Aluksesta Reederei Drevinin sivuilla[vanhentunut linkki] (saksaksi)
* Kuvia aluksesta (Arkistoitu – Internet Archive) (englanniksi)